cyanic-selkie/wikianc huggingface dataset:
Manuellterapi
Utdanning
Det tar til sammen sju år å bli manuellterapeut. Opptakskrav til utdanningen (2006):
Yrkesutøvelse
Manuellterapeuter kan differensialdiagnostisere, det vil si at de kan skille mellom sykdommer i muskel- og skjelett og andre farlige sykdommer med samme symptomer (for eksempel brudd, skader, kreft eller inflammasjon). Fra 1. januar 2006 trenger ikke pasienter henvisning fra lege for å få trygderefusjon hos manuellterapeut. Manuellterapeuten kan henvise til bildediagnostikk (røntgen/MR/CT) og til legespesialist. Som del av behandlingen kan manuellterapeuten henvise til fysioterapi. Manuellterapeut kan også sykmelde inntil 12 uker.
Historie
Yrket har vært praktisert i Norge siden ca. 1950. Rikstrygdeverket innførte på slutten av 50-tallet en egen refusjonstakst for manuellterapi.
I dag er det ca. 400 manuellterapeuter i alle landets fylker. Manuellterapeutene kan velge å organisere seg enten i Norsk Manuellterapeutforening eller Norsk Fysioterapeutforbunds faggruppe for manuellterapi.
Medisinsk treningsterapi
Medisinsk treningsterapi (forkortet MTT) er et behandlingskonsept innen fysioterapi og fysikalsk medisin. Konseptet ble utviklet på 1960-tallet av den norske manuellterapeuten Oddvar Holten, og har senere blitt videreutviklet av først og fremst norske og svenske fysioterapeuter.
Konseptet bygger på grunnleggende og tradisjonell treningsfysiologi og patologi, men skiller seg fra tradisjonell styrketrening på flere områder. Hovedtrekkene i MTT går ut på å trene den affiserte strukturen, for eksempelvis en degenerert sene, med sikte på å skape økt sirkulasjon og tilheling i vevet. Samtidig tenker en å trene opp og stabilisere eventuelle usymmetrier og ubalanser i bevegelsesapparatet, som kan tenkes å ha bidratt til skaden/smertene. Styrkeøkning eller hypertrofi er ikke et fokus, slik det vanligvis er i styrketrening for friske. De helende prosessene mener en å påvirke gjennom å trene med mange repetisjoner (<30-40) med relativt lav belastning (<ca.30% av 1RM), og å gjennomføre dette hyppig (fra noen ganger i uken opp til 2-3 ganger daglig)og ikke minst så smertefritt som mulig. Det sistnevnte er kanskje det mest sentrale prinsippet i MTT, men har de siste årene blitt gjenstand for diskusjon i fysioterapi-miljøet.
Nordmetallvannymfe
Levevis
Flygetiden er fra juni til midten av september.
Nordmetallvannymfe har ufullstendig forvandling, overgang fra nymfe til det voksne kjønnsmodne insektet går gradvis gjennom flere hudskift (nymfestadier). Nymfene lever i vann og ligner derfor lite på de voksne (imago), bortsett fra størrelsen. Når nymfen kommer til det siste hudskiftet finner den et strå eller noe, der den kan klatre opp over vannflaten. Her blir den hengende, mens huden revner på ryggsiden. Den nyklekte vannymfen  blir hengende på den gamle huden, eller like ved siden av, helt til den nye huden er noe herdet, og vingene har fått sin endelige form.
White Lightning
We Rule
Teksten til We Look To The East er skrevet av Ian Stuart Donaldson, som var frontmann i legendariske Skrewdriver.
De involverte i prosjektet kaller seg for Aussie Nigel, Billy og The Boss.
Manuellterapi
Hvor tilbys manuellterapi?
Det finnes manuellterapeuter i alle landets fylker, de arbeider
Undersøkelse
Manuellterapeuten gjennomfører en grundig fysisk undersøkelse for å kunne stille en klar diagnose for årsaken til smertene. Vanligvis tar en undersøkelse mellom 40 og 60 minutter. Manuellterapeuten gir informasjon om tilstanden. Hvis det er nødvendig for å finne årsaken til smerten, henviser manuellterapeuten til røntgen/MR/CT eller spesialist.
Behandling
Manuellterapeuten gir råd om hvordan pasienten skal forholde seg til plagene og gir instruksjon om hva vedkommende kan gjøre selv. Manuellterapeuten kan gi smertelindrende behandling og behandling som normaliserer muskel- og skjelettfunksjonene. Til dette brukes ulike behandlingsteknikker: Å løsne ledd som har låst seg (manipulasjon), strekkbehandling (traksjon), massasje, tøyninger, avspenning, rygg- og nakkeskole. Spesielt for manuellterapeuter er at de i tillegg til de manuelle behandlingsmetodene kan gi målrettet behandling som tar sikte på å trene opp pasientenes reduserte funksjonsevne. Manuellterapeuter følger nasjonale og internasjonale retningslinjer i undersøkelse og behandling.
Dokumentasjon
De metodene manuellterapeuter benytter seg av er vitenskapelig dokumenterte. I 2003 utarbeidet doktorgradsstipendiat Kjersti Storheim og professor Anne M. Mengshoel en litteraturoversikt som viser dokumentasjonen på tiltak benyttet av manuellterapeuter.
Eksempel fra studie
Et randomisert forsøk der effekt av behandling for uspesifikke nakkesmerter som ikke krevde overføring for videre behandling, sammenlignet yrkesgruppene manuellterapeut, fysioterapeut og allmennlege. 183 pasienter som hadde hatt nakkesmerter i minst to uker ble fulgt, og behandlet med manuell terapi som bestod av flere spesifikke mobiliseringsteknikker, treningsterapi hos fysioterapeut og oppfølging hos lege med analgetika, rådgiving og undervisning. Etter syv uker var suksessraten 68% for manuellterapi, 51% for fysioterapi og 36% for oppfølging hos lege. Smerteintensitet var signifikant redusert med manuellterapi i forhold til fysioterapi og legeoppfølging. Også uførhet var signifikant redusert, men med mindre forskjeller mellom gruppene.
Bygsel
Bygsel har to betydninger:
I den førstnevnte betydningen var det i gammel tid oftest eieren som hadde bygselen, men særlig på Helgeland, er det tallrike eksempler på at enevoldskongen regnet seg som eier til gårder der han ikke hadde bygselen idet bygselen var en rettighet som dels gikk i arv, dels kunne overdras separat.
Bygselavtaler var i gammel tid den alminnelige form for jordleie, men forekommer ikke lenger i Norge. I det tjuende århundre ble disse avtalene avløst av forpaktningsavtaler for et visst antall år.
Historie
Bygselvesenet i Norge var et resultat av en historisk utvikling fra middelalderen av. Etter landsleiebolken i landsloven var det opp til partene selv hvor lenge leieforholdet mellom landherren og leilendingen skulle vare, men det sedvanlige var en periode på tre år. I leie betalte leilendingen landherren en årlig landskyld. Da de kongelige skattene av jorden (som leidangsskatten) ble fastsatt etter landskyldens størrelse, var det imidlertid uvanlig at landskylden ble forhøyet. Når verdien av jorden steg, måtte derfor landherren øke inntektene sine på andre måter. Det ble vanlig at leilendingen betalte landherren en dusør eller innløsningssum for å få leie jorden. Slike avgifter kaltes i middelalderen «jordemuter». Selv om disse var forbudt etter retterbøter av 1297 og 1298, ble denne innløsningssummen ved jordfestets begynnelse vanlig praksis. Innløsningssummen gikk senere under navn som «bygselsum», «førstetake», «førstefeste» og «innfestning». Ved hver fornyelse av festet, hvert tredje år, måtte leilendingen betale en ny innløsningssum. Selv om leieforholdet etter hvert utviklet seg til å bli livsvarig, ble denne treårige avgiften beholdt og gikk under navnet «tredjeårstake» eller «holding». Når leien ble fornyet hadde det dessuten vært skikk at leilendingen mottok landherren til et gjestebud (veitsle) for at han kunne inspisere gårdens tilstand. Etter hvert falt denne gjestebudsplikten sammen med tredjeårstaken.
Mens praksis hadde beveget seg bort fra bestemmelsene i landsloven, ble det livsvarige leieforholdet, samt pengeytelsene førstefeste og tredjeårstake lovfestet gjennom en rekke kongelige resesser på 1500-tallet (resessene av 1544, 1557, 1568 og 1578). Det ble forbudt å forandre landskylden uten etter seks menns skjønn, og det ble satt faste takster for førstefeste og tredjeårstake av kron- og kirkegodset. For krongods skulle dessuten fogden ha egne avgifter, den såkalte «støvlehuden» ved innfestningen og «fogdepenger» hvert tredje år. Jordleieforholdet var dermed i høy grad regulert av lovgivningen. Det eneste en privat landherre fortsatt kunne endre fritt, var førstefestet. Men også denne muligheten ble fjernet ved en kongelig forordning av 1685, som satte en øvre grense for førstefestet i forhold til landskyldens størrelse. Forordningen bestemte også at leilendingskontrakten skulle være skriftlig og måtte tinglyses.
Firenze
Firenze (latin Florentia) er en by i storbyområdet Firenze. Byen er regionhovedstad i Toscana i det nordlige Italia. Navnet kommer av latin: Florentia som betyr den blomstrende. Fra 1865 til 1870 var byen også hovedstad i Kongedømmet Italia. Firenze ligger ved elven Arno, som ligger på en slette ved foten av fjellkjeden Appenninene. Den har omkring 400 000 innbyggere, innbefattet en forstadsbefolkning på i overkant av 200 000 mennesker.
Firenze var i middelalderen et knutepunkt for europeisk handel og finans, og byen er ofte betraktet som fødestedet for den italienske renessanse. Lenge var byen styrt av Medici-familien. Firenze er også berømt for storslått kunst og arkitektur. Det blir sagt at av de 1 000 viktigste europeiske kunstnere fra det andre millennium, bodde eller arbeidet 350 av dem i Firenze. Byen blir også kalt middelalderens Athen.
Personer fra Firenze blir kalt florentinere.
Språk
Dialekten som snakkes i Firenze, fiorentino, er en toskansk dialekt som ligger nært standard italiensk. Historisk var denne dialekten utgangspunktet for moderne italiensk. Klassiske forfattere som Dante Alighieri, Boccaccio og Francesco Petrarca skrev et italiensk som lå nært talemålet i Firenze.
Historie
Byen ble grunnlagt som en militærbase i Romerriket 58 år f.Kr. Med middelalderens korstog utviklet Firenze seg til et sentrum for handel og ble raskt kjent for sine ullspinnerier, lærgarverier, gullsmeder og sitt velutviklede finansvesen. Pave Bonifatius VIII kalte Firenze for «verdens femte element».
Tidlig kom rivalisering mellom rike adels- og handelsslekter til å prege byen og regionens politiske, kulturelle og tildels religiøse liv. Husene ble bygd som rene borger med høye murer og enda høyere tårn, som kokende bek og urin kunne tømmes ned fra i hodet på angripende naboer. Alt i 1030 ble Firenze en selvstendig bystat eller et fritt edsforbund. Rundt år 1200 begynte byen å innføre ull og andre råvarer til fremstilling av tekstiler. Firenze ble raskt en ledende aktør i markedet, og i 1273 gikk en åttendedel av engelsk ullproduksjon til Firenze, der en tredjedel av innbyggerne var sysselsatt i tekstilproduksjonen, fra karding til skreddersøm. De ferdige stoffene ble solgt til Afrika og Østen i bytte mot varer som gull og krydder som så ble videresolgt. De florentinske kjøpmennene fikk snart rykte på seg for å være pålitelige og nøyaktige, ikke minst etter at de innførte den nye regnemåten med arabiske tall, null og posisjonssystemet, som Leonardo Pisano introduserte i boken Liber Abaci i 1202. Dette gav florentinerne en viktig konkurransefordel i forhold til handelsmenn som fortsatt brukte romertall.
Siden geistligheten nødig tok seg av handelsvirksomhet, overlot pavekirken arbeidet til florentinske agenter. Mot en fortjeneste på ti prosent begynte Firenze på pavekirkens vegne å handle med Norden: Skinn, pelser, hvalbein fra Island og Grønland. Mot ytterligere fortjeneste ble profitten innvekslet i mynt som var gangbar i Italia. Kirkens penger ble forvaltet i banker eid av florentinere. På sett og vis er kapitalismen en florentinsk «oppfinnelse». På den tiden var alle europeiske mynter i sølv, ettersom alt det europeiske gullet gradvis var forsvunnet til Østen som betaling for varer. Men Firenzes handel hadde i 1252 skaffet byen en gullbeholdning stor nok til at man besluttet å prege sin egen gullmynt, florinen, i 24 karat, på størrelse med en fingernegl og med et bilde av byvåpenet, en lilje, på ene siden, og byens skytshelgen, Johannes døperen, på den andre. Florinen ble raskt den foretrukne valutaen i Europa.
Det kristne Europas første papirfabrikk ble mot slutten av 1200-tallet åpnet utenfor byen. Dermed var grunnlaget lagt for bruk av sjekk, veksler, løpende regnskaps- og bokføring, som alt sammen ble utviklet i Firenze. Moderne håndskrift stammer også derfra. Gotisk skrift var lite egnet for rask kopiering av klassiske manuskripter og oversiktlig bokføring.
Fra midten av 1400-tallet vant den rike bankierslekten Medici frem (1434-1494, 1512-1527 og 1530-1737). Med denne begynte en enestående økonomisk og kulturell blomstring som gjorde Firenze til arnested for renessansen. De rike handelsfamiliene konkurrerte om å fremheve sin makt og rikdom gjennom å samle seg utsøkt kunst og igangsette storstilte byggearbeider.
Utenforstående makter blandet seg også inn i kampen om å kontrollere denne rike handelsbyen, og kong Karl VIII av Frankrike tok kontroll over byen i 1494. Til 1498 var Firenze en strengt religiøs republikk under ledelse av munken Savonarola.
På 1600-tallet inntraff en lengre økonomisk stillstandsperiode. På 1800-tallet kom Firenze under fransk overherredømme under Napoleon. Firenze var en kort stund (etter landets samling 1865-1871) hovedstad i Italia.
Kunst og kultur
Renessansen og humanismen er knyttet til Firenze. Byen anses i kunsthistorien som stedet der Romerriket og de gamle grekeres kunstidealer for alvor ble gjenoppdaget og videreutviklet. Mange av renessansens betydeligste representanter levde og virket her, blant andre Michelangelo, Leonardo da Vinci, Giotto og Dante. Firenze hadde på denne tiden også betydning for utvikling av politisk tenkning, særlig uttrykt i Machiavellis arbeider. Mange av renessansekunstnernes hovedverk og de overdådige kunstsamlingene som de rike handelsslektene samlet seg, finnes den dag i dag bevart i byens mange museer, palasser og kirker. Uffizi-galleriet er et av verdens mest berømte kunstmuseer og huser blant annet en stor samling arbeider av Boticelli, men også Giotto, Cimabue, Fra Angelico, Masaccio, Rafael, Leonardo da Vinci og Michelangelo er godt representert. Galleria dell' Accademia og Bargello er kjent for sine samlinger av renessanseskulpturer. Mange av byens kirker er særlig rike på kunst, og en rekke kjente kunstnere har arbeidet i kirkene.
For de skjønnhetssøkende kunstnerne i romantikken spilte byen og området rundt Toscana en viktig rolle. Mange av romantikkens betydeligste kunstnere besøkte Firenze og lot seg bevege av dens nærmest endeløse mengde av det de anså som eksempler på klassisk skjønnhet og perfeksjon. Firenze ble opptatt på UNESCOs verdensarvliste over verneverdige byer i 1982. Kunstsamlingene, de mange historiske minnesmerkene og den intakte senmiddelalderske arkitekturen, har gjort Firenze til et meget populært turistmål.
Universitetet i Firenze er et av Italias eldste og største universiteter.
Mat
Det florentinske kjøkken springer ut av rustikke tradisjoner, og de fleste typiske rettene er kjøttbasert. Innmat (trippa og lampredotto) har lange tradisjoner og selges fremdeles som hurtigmat fra boder rundt om i byen. Toskansk brød er typisk bakt uten salt, og er også en viktig ingrediens i de typiske suppene ribollita og pappa al pomodoro, og i panzanella, en salat av brød og grønnsaker som spises om sommeren. Den mest berømte hovedretten fra det florentinske kjøkken er bistecca alla fiorentina, en stor T-bein-steik fra storfe av Chianina-typen, som stekes over trekull og serveres blodig. En moderne versjon av denne retten er tagliata, skivet biff servert på en seng av ruccola, med parmesanost og olivenolje. Olivenolje fra regionen serveres til de fleste retter.
93 Minerva
93 Minerva er en hovedbelteasteroide. Den ble oppdaga den 24. august 1867 av James Craig Watson fra Detroit Observatory i Ann Arbor. Den er oppkalt etter den romerske gudinnen Minerva.
Don Welsh
Don Welsh (født 25. februar 1911 i Manchester, død 2. februar 1990) var en engelsk fotballspiller og manager. Som spiller spilte han for Charlton Athletic og. Han var dessuten en tur innom Liverpool FC, men spilte bare treningskamper på grunn av andre verdenskrig.
Etter at spillerkarrieren var over begynte han i november 1947 som 36-åring som manager for Brighton & Hove Albion. Han hadde ingen stor manager karriere i Brighton men klarte å stabilisere dem midt på tabellen i 3. divisjon etter hvert. I 1951 tok han over som manager i Liverpool FC etter at George Kay måtte gå av på grunn av sykdom.
Etter det tok han litt pause fra fotballen før han i 1958 tok over som manager i AFC Bournemouth, men etter en rekke dårlige resultater fikk han sparken i 1961. Han ledet Wycombe Wanderers mellom 1963 og 1964 før han ble medlem i administrasjonen i klubben han hadde hatt suksess som spiller, Charlton Athletic.
Gry Larsen
Gry Larsen (født 7. november 1975) er en norsk organisasjonskvinne og tidligere politiker (Ap). Fra 2009 til regjeringsskiftet etter stortingsvalget i 2013 var hun statssekretær i Utenriksdepartementet. Fra 2015 til 2020 var hun generalsekretær for bistandsorganisasjonen CARE Norge. Fra 2020 er hun leder for bærekraft og samfunn i Grieg Gruppen.
Biografi
Hun kommer opprinnelig fra Jevnaker, men bor i Oslo. Hun er utdannet cand.mag. med fagene statsvitenskap, historie og Nord-Afrika- og Midtøsten-kunnskap. Tidligere har hun vært leder, nestleder og sentralstyremedlem i Arbeidernes ungdomsfylking og har også hatt verv i AUF i Oppland og Jevnaker AUF.
Fra 2011 til 2015 var hun medlem av bydelsutvalget i Bydel Østensjø i Oslo.
Hundelignende canider
Hundelignende canider (Canini) kalles også ekte hunder og består cirka 22 arter med hundedyr fordelt i 10 slekter.
Artene
Noen av de hundelignende canidene benevnes som rever, men både genetisk, evolusjonært og biologisk er de altså nærmere beslektet med de virkelige hundene og andre hundelignende canider enn med revelignende canider. Dette kan man også slutte av det høye antallet diploide kromosomer disse dyra har sammenlignet med revene. Denne gruppen kalles gjerne søramerikanske hundedyr.
Tre arter volder imidlertid problemer med hensyn til systematikken; den ene er klassifisert i denne gruppen, den andre blant de revelignende canidene. For denne gruppen dreier dette seg om mårhund, som kun har 42 diploide kromosomer (riktig nok med et variabelt antall B-kromosomer tilstede).Wayne (1993) har forklart dette med at mårhunden trolig skilte lag med de andre dyra i denne gruppen alt for 7–10 millioner år siden. Det andre dyret som volder problem med hensyn til klassifiseringen er ørehunden (også kalt flaggermusrev). Denne klassifiseres blant de revelignende canidene, men arten har hele 72 dipoloide kromosomer, noe som kun er to færre enn tre av dyra (bushhund, hoaryrev og krabberev) som klassifiseres i denne gruppen. Wayne forklarer også dette på samme måte. Sammen med grårevene, som også har et høyt antall diploide kromosomer (66), har Wayne foreslått å skille ut disse tre artene i en egen gruppe, kalt andre canider, for slik å løse den systemtiske problematikken disse dyra forårsaker.
Inndeling
Inndelingen følger i hovedsak Lindblad-Toh et al. (2005), med noen nye oppdateringer. Inndelingen av søramerikanske rever følger Tchaicka et al. (2016). Inndelingen av sjakaler i en selvstendig gruppe følger Atickem et al. (2018).
Presseklubben
Presseklubben (har sin fortid som Tostrupkjelleren og Ryktebørsen) var et utested i Oslo som hovedsakelig orienterte seg mot politikere og ansatte i mediebransjen. Stedet holdt tidligere til i Arbeidergaten og ble der drevet som Oslo Journalistklubbs presseklubb. Senere flyttet den til Tostrupgården, i det som ble kjent som Tostrupkjelleren. Stedet flyttet til Egertorget i 2005. Om sommeren har de hatt uteservering langs nordsiden av torget. Stedet ble drevet av Anne Dawson.
21. desember 2007 stengte Presseklubben dørene. Utestedet er solgt til gårdeier, som har foretatt en ombygning av Kjøpesenteret Eger.
Mistberget
Mistberget er et fjell i Eidsvoll kommune i Akershus. Det er den nest høyeste toppen i Eidsvoll kommune. Høyden som er angitt på kart (663 moh.), gjelder det trigonometriske punktet ved utkikkstårnet på den sørlige toppen. Litt lenger nord, 35 meter vest for TV-tårnet, er en noe høyere topp på ca. 672 m.
Mistberget ligger mellom Eidsvoll og Hurdal og er synlig fra de fleste steder på Romerike. Nær toppen finnes et branntårn fra 1938 og en mast for fjernsyn, radiokringkasting, DABradio, digitalt bakkenett og basestasjon for helseradio.
Fra brannvakttårnet på toppen er det utsikt over Romerikssletta. Tårnet kan virke spinkelt og de tynne jerntrappene kan virke skremmende. Tårnet er imidlertid trygt og har blitt sjekket. Fra Rauknerten vest for toppen, finnes en mer naturlig utsikt mot Hadelandsåsen og Hurdal. Her finnes flere benker helt på kanten av «stupet» ned mot Kleivdalen.
Den 7. august 1946 kom en Douglas C-47A-5-DK fra BEA med elleve passasjerer fra London for lavt inn over Mistberget og gikk i bakken. Tre av flyets totale besetning på fem ble drept momentant, to personer ble alvorlig skadd. De overlevende fikk hjelp fra Askheim gård og ble fraktet til Stensby sykehus ved Minnesund.
19. desember 2008 unngikk en russisk Airbus A320 å krasje på toppen da de ble alarmert av innflygingskontrollen i Røyken og fikk løftet flyet.
Sjirak
Sjirak (armensk: Շիրակի մարզ) er en av Armenias ti provinser. Provinsens areal er 2 681 km². Ved folketellingen i 2011 hadde Sjirak 251 941 innbyggere og administrasjonssenteret ligger i byen Gjumri som er Armenias nest største by.
Provinsen ligger nordvest i Armenia og grenser til Tyrkia i vest og Georgia i nord og til provinsene Lori i øst og til Aragatsotn i sør.
Giacomo Lercaro
Giacomo Lercaro (født 28. oktober 1891 i Quinto al Mare ved Genova i Italia, død 18. oktober 1976 i Bologna) var en av den katolske kirkes kardinaler. Han var erkebiskop av Bologna 1952–1968. Han ble kreert til kardinal i 1953 av pave Pius XII. Han deltok ved konklavet 1958 som valgte pave Johannes XXIII, og konklavet 1963 som valgte pave Paul VI. Han var også med på Annet Vatikankonsil, der han var en av pådriverne for kirkelige fornyelser.
Heavy Rotation
Heavy Rotation er det fjerde studioalbumet til den amerikanske superstjernen Anastacia.
Digital Deluxe Edition
(De første 11 låtende er de samme som på den amerikanske digitale utgaven)
Giacomo Lercaro
Prest
Han ble presteviet den 25. juli 1914 av erkebiskop Ildefonso Pisani, og fire måneder etter, i november, reiste han til Roma for å studere ved Det pavelige bibelinstitutt «Biblicum».
Da Italia gikk med i Verdenskrigen ble Lercaro nødt til å få nye gjøremål; han ble militærkapellan og var det til 1917. I 1918 ble han prefekt for presteseminaret i Genove, der hans bror Amedeo var rektor. Han forble i dette verv til 1923. Han var også substituerende professor i teologi (1921–1923) og professor i Den Hellige Skrift og patrologi (1923–1927). I 1927 ble han religionslærer ved en middelskole og ble involvert i en rekke studentbevegelser i området rundt Genova.
Erkebiskop
Han ble så utnevnt til erkebiskop av Bologna, og bispeviet den 19. mars 1947 av erkebiskop Giuseppe Siri, med erkebiskop Angelo Rossini og biskop Francesco Canessa som medkonsekrerende.
Kardinal
Den 12. januar 1953 ble Lercaro kreert til kardinalprest av Santa Maria in Traspontina av pave Pius XII. Under sine første år som kardinal etablerte Lercaro sine første kontakter med Angelo Roncalli og ble vel fortrolig med hvordan han hadde omgjort sitt biskoppelige palass til et hjem for foreldreløse barn. Selv om han var blitt ansett av vatikanologer aiden 1953 som en mulig etterfølger etter Pius XII, var han ansett den mest idiosynkratiske av alle kardinaler.
Han var igjen ansett som papabile ved pavevalget i 1963 som den som skulle stå pave Johannes XXIIIs visjoner nærmest. Men han ble ansett for for liberal, og en annen ble valgt, erkebiskop Giovanni Battista Montini
.Selv om kardinal Lercaro arbeidet meget med å implementere det annet vatikankonsils beslutninger etter at det ble avsluttet i 1965, tok nå alderen over og han ble mindre synlig i den kirkelige offentlighet mot slutten av 1960-årene. Den 2. februar 1968 fikk han av som erkebiskop av Bologna, og i 1971 tapte han sin rett til å delta ved pavevalg ettersom han var over 80 år, i samsvar med bestemmelser gitt i det da ferske motu proprio Ingravescentem aetatem.
Kardinal Lercaro døde kort før sin 85. fødselsdag i Bologna, og ble gravlagt i byens katedral.
Episkopalgenealogi
Hans episkopalgenealogi er:
Francesco Provenzale
Francesco Antonio Provenzale (1632–1704) var en italiensk operakomponist og konservatorielærer.
Provenzale var den første napolitanske komponisten som konsentrerte seg om operasjangeren og han regnes som grunnlegger av den innflytelsesrike napolitanske operaskolen.
Liv og virke
Ingenting er kjent om Provenzales tidlige liv eller musikkutdannelse. Navnet hans dukker for første gang opp i musikksammenheng i 1650-årene. Debutoperaen Il Ciro (1653) er den første operaen av en napolitansk komponist som ble oppført i Venezia, riktignok i en versjon med tilføyelser av Francesco Cavalli. Cavalli var på det tidspunktet en rutinert operakomponist, så det er uvisst hvor mye den unge Provenzale bidro med.
Deretter forsvinner sporene etter Provenzale i tre år, sannsynligvis dels pga. en pestepidemi i 1656. I årene etter kom operaene Xerse (1657), Artemisia (sannsynligvis til karnevalet 1658) og Theseo (november 1658). Disse fire operaene ble oppført i Palermo i årene 1657 til 1660, noe som er en indikasjon på at han kan ha vært engasjert der i samme periode.
13. januar 1660 giftet Provenzale seg med 24 år gamle Chiara Basile. Hun var enke etter et pestoffer og det framgår av vielsesattesten at verken bruden eller brudgommens foreldre hadde vært lovformelig gift. Nå som han hadde stiftet familie trengte Provenzale en sikrere stilling, og 1661 dukker han for første gang opp som lærer ved konservatoriet Santa Maria di Loreto. I 1663 ble han maestro di capella ved skolen og fram til 1675 iscenesatte han en rekke verk sammen med sine studenter. Provenzale hadde seinere flere viktige musikalske verv ved hoffet, S. Bartolomeo-teateret, kirker og klostre i Napoli.
Provenzale underviste gjennom store deler av livet og produksjonen synes å være relativt beskjeden sammenlignet med hva som var vanlig på hans tid. Bare en brøkdel av de 35 komposisjonene som med sikkerhet kan tilskrives ham er bevart: operaene Il schiavo di sua moglie («sin kones slave») og La Stellidaura vendicante, samt noen kirkemusikalske verk, blant annet hans beste verk, det kirkelige melodramaet La colomba ferita.
De lange melodilinjene og de ekspressive kromatiske harmoniene i ariaen «Lasciatemi morir» («la meg dø») i operaen Il schiavo di sua moglie er et godt eksempel på den italienske vokalstilens intense uttrykk for sorg og smerte.
Navneforvirring
15. september 1624 døpte Provenzales foreldre en sønn de gav fornavnet Francesco, men musikkhistorikeren Dinko Fabris antar at gutten døde i barnealder. Navnelikheten har gitt opphav til betydelig forvirring angående Provenzales fødselsdato.
Sørmetallvannymfe
Sørmetallvannymfe (Lestes dryas) er en vannymfe som tilhører familiegruppen metallvannymfer (Lestidae).
Utbredelse
Sørmetallvannymfe er flekkvis utbredt i Europa, Asia og Nord-Amerika. Den finnes langs kysten av det sydøstlige Sverige, i Danmark, Finland og i det sørøstlige Norge langs kysten sør til Skien. Arten er kjent fra Hvaler, Tjøme, Kongsvinger og Hallingdal og har et lite forekomstareal. Mer enn halvparten av populasjonene ligger sannsynligvis lenger fra hverandre enn flere ganger gjennomsnittlig spredningsdistanse for arten. Habitatet er små, grunne og næringsrike dammer, hovedsakelig i jordbrukets kulturlandskap. Slike lokaliteter er utsatt for fysiske inngrep som for eksempel gjenfylling og drenering. Kalkrike dammer er, på grunn av eutrofiering og nedbygging, vurdert som Sårbar (VU) på rødlista for naturtyper. Vannstanden i de grunne dammene varierer sterkt avhengig av nedbørsmengde og temperatur, og perioder med tørke i larvetida gjør at den lille bestanden antagelig fluktuerer mye. Habitatene er trolig mindre utsatt for uttørking de senere årene pga. økte nedbørsmengder. Det har alltid vært langt mellom funnene av denne arten i Norge. Pågående nedgang i habitatenes areal kombinert med trolig kraftig fragmenterte populasjoner gjør at arten vurderes som VU
Utseende
Kjønnene er ganske like. Kroppen er grønnlig metallisk farget, men lysere og ikke så markert som hos vanlig metallvannymfe. Vingene holdes taklagt bak på kroppen i hvile. Vingespennet er mellom 40 og 50 millimeter.
Levevis
Nymfen lever på bunnen langs bredden i sumpvegetasjon, i soleksponerte mindre vann. Den foretrekker grunne vann som gjerne kan tørke ut i løpet av sommeren.
Eggene legges i plantestengler, over vannlinjen, hvor de overvintrer. Utviklingen tar 1 år. De voksne (imago) vannymfene finnes vanligvis ikke langt fra stedet der de levde som nymfe.
Flygetiden er fra slutten av juli til august.
Sørmetallvannymfe har ufullstendig forvandling, overgang fra nymfe til det voksne kjønnsmodne insektet går gradvis gjennom flere hudskift (nymfestadier). Nymfene lever i vann og ligner derfor lite på de voksne (imago), bortsett fra størrelsen. Når nymfen kommer til det siste hudskiftet finner den et strå eller noe, der den kan klatre opp over vannflaten. Her blir den hengende, mens huden revner på ryggsiden. Den nyklekte vannymfen  blir hengende på den gamle huden, eller like ved siden av, helt til den nye huden er noe herdet, og vingene har fått sin endelige form.
Antonio Poma
Antonio Poma (født 12. juni 1910 i Villanterio ved Pavia i Italia, død 24. september 1985 i Bologna) var en av den katolske kirkes kardinaler. Han ble presteviet av biskop Giuseppe Palica. Han var erkebiskop av Bologna 1968–1983. Han ble kreert til kardinal i 1969 av pave Paul VI. Han deltok ved konklavet august 1978 som valgte pave Johannes Paul I, og konklavet oktober 1978 som valgte pave Johannes Paul II.
Episkopalgenealogi
Hans episkopalgenealogi er:
Gravestokk
Gravestokk er trolig det eldste landbruksredskapet som er historisk kjent. Før plogen ble oppfunnet ble en enkel gravestokk benyttet for å velte jorda og bearbeide den. Med en gravestokk kunne forhistoriske mennesker og primitive kulturer grave i etter underjordisk mat som røtter og knoller, eller grave etter dyr og maurtuer. Gravestokk er et begrep som brukes innen arkeologi og antropologi for å beskrive lignende redskaper, som vanligvis består av lite mer enn en solid pinne som har blitt formet eller skjerpet og noen ganger herdet ved å svi den.
Enkelte aper er kjent for å bruke pinner til hjelp når de roter i jorden etter spiselige ting. Gravestokken, slik den fortsatt er i bruk enkelte steder i verden, er enten av en greinkløft eller en rotklump, der en forgrening er beholdt. Den er ideelt bøyd litt tilbake langs stammen, som utgjør skaftet. Innretningen fungerer som en hakke og kan hogges i jorden og trekkes tilbake slik at jorden blir løsnet. Den kan også benyttes til å banke i stykker harde jordbiter. En mer profesjonell videreføring av gravestokken ble til arden, som kunne trekkes av mennesker eller dyr.
Utformet med håndtak for å trekke eller skyve, danner den en forhistorisk plog, og er også beskrevet som en type hakke. Gravepinner som er mer enn 170 000 år gamle, laget av buksbomtrær av neandertalere, er funnet i Italia. Tidlig bruk av gravestokker er funnet i de fleste områder som har vært bosatt av mennesker.
Bursaphelenchus mucronatus
Bursaphelenchus mucronatus er en mikroskopisk rundorm (nematode) i ordenen Aphelenchida. Den tilhører furuvednematodene og lever på furutrær og kan finnes både på friske levende trær og skadde eller eldre trær. Den finnes i Norge.
Bursaphelenchus mucronatus kan bare bevege seg over korte avstander. Spredningen skjer ved samboerskap (symbiose) med furubukker (trebukker). I Norge finnes tre arter, men vanligst er furubukk Monochamus sutor. Nematodene kryper inn i billens trakéer under puppestadiet. En furubukk kan ha flere tusen nematoder. Fra Japan er det funnet furubukker med omtrent 100 000 nematoder. Nematodene skader tilsynelatende ikke billene, men blir transportert til nye furutrær. Der kryper den ut og tar seg inn (borer seg inn) i furutreet gjennom sårskadene etter furubukkenes gnag på skudd og bark. Herfra sprer de seg nedover i treet, noe som forårsaker celleskade og at vanntransporten i treet blir redusert eller uteblir.
Monoftongering
Monoftongering, også kalt «diftongforenkling», er et lingvistisk fenomen med tyngdepunkt i Nord-Østerdal og langs svenskegrensa på østlandet, det vil si at fenomenet er spredt utover dette men at det ikke gjelder like sterkt overalt. Det går ut på at en diftong utvikler seg til monoftong.
Eksempler
Det vanligste er at ord som stein blir til sten og at aust blir til 'øst'. Mer drastiske eksempler er at ord som nei blir til næ eller at veit blir til væt (eller den svært utbredte vet).
Doc Severinsen
Carl Hilding «Doc» Severinsen (født 7. juli 1927 i Arlington, Oregon) er en amerikansk pop-og-jazztrompetist, best kjent som orkesterleder av The NBC Orchestra på TV-programmet The Tonight Show starring Johnny Carson fra 1967 til 1992.
Johnny Carsons Tonight Show og The NBC Orchestra
Severinsen begynte i The NBC Orchestra og The Tonight Show starring Johnny Carson i 1962, og overtok i 1967 jobben som orkesterleder etter Milton DeLugg. Severinsen steppet også inn som annonsør og sidekick for Johnny Carson når hans faste annonsør og sidekick, Ed McMahon, var borte fra programmet. Severinsen var som oftest også sidekick for gjesteprogramlederne som ledet mandagsepisoden av programmet, fordi McMahon ofte benyttet anledningen til å ta seg fri når Carson hadde fri. Severinsen jobbet som orkesterleder helt til Johnny Carson ga seg med The Tonight Show 22. mai 1992.
Johnny Carson Tribute
31. januar 2005 var Doc Severinsen, sammen med Tommy Newsom, Ed Shaughnessy fra The NBC Orchestra invitert til The Late Show with David Letterman for å minnes Johnny Carson som hadde gått bort 23. januar 2005. Sammen med The CBS Orchestra fremførte de Carsons favorittsang Here's That Rainy Day.
Oppvekst og voksenliv
Severinsen er sønn av Minnie Mae og Carl Severinsen, som var tannlege. Han er av dansk herkomst.
Da han var 12 år så vant han Music Educator's National Contest. Mens han enda gikk på high school ble han ansatt til å turnere med Ted Fio Rito Orchestra. Han fikk i 1946 sin første opptrenden på radiostasjonen KODL i The Dalles, Oregon.
Doc Severinsen bor nå i San Miguel de Allende i Mexico, sammen med sin kone Emily Marshall som han giftet seg med 17. mai 1980. Etter han flyttet til Mexico begynte han i bandet San Miguel 5 sammen med Gil Gutierrez (gitar), Charlie Bisharat (fiolin), Jimmy Branly (slagvertinstrumenter) og Kevin Thomas (bass). Severinsen har vært gift to ganger tidligere og har barna Nancy, Judy, Cindy fra sitt første ekteskap. Fra sitt andre ekteskap har han barna Robin og Allen sammen med Evonne Nyman, som han var gift med fra 7. august 1964 til 2. juni 1976.
Artistene Blaire Reinhard og Gray Reinhard, som spiller i bandet The Blaire Reinhard Band, er hans barnebarn. Han har 6 barnebarn til.
Euapatura mirza
Euapatura mirza er en sommerfugl som tilhører gruppen Apaturinae i den store familien flikvinger (Nymphalidae).
Utseende
En stor, kraftig, slående farget sommerfugl. Oversiden er svart med et bredt, sitrongult, litt skrått tverrbånd som går over begge vingepar og en gul flekk i forvingens spiss.
Utbredelse
Arten er bare kjent fra det nordlige Irak og tilstøtende områder i Tyrkia.
Liste over kommuner i delstaten Puebla
Den meksikanske delstaten Puebla består av over 217 kommuner (municipios) fordelt i syv regioner:
Tysklands kvinnelandslag i fotball
Tysklands kvinnelandslag i fotball representerer Tyskland i internasjonal fotball for kvinner. Fram til 1990 representerte laget Vest-Tyskland, og etterpå ble laget naturlig hele Tysklands landslag. Landslaget er et av de mest suksessfulle lagene resultatmessig i verden. De er dobbelt verdensmestere, etter å ha vunnet VM to ganger på rad. Tyskland er også regjerende Europamestre, og de har vunnet EM 8 av 11 ganger (de tre andre gangene er vunnet av Norge (to ganger) og Sverige), og har tatt alle EM- og VM-titler fra 2001 til 2009. OL-gull ble det først i 2016 under olympiaden i Rio de Janeiro.
Historie
I 1955 bestemte det tyske fotballforbundet (DFB) at kvinnefotball skulle bli forbudt, med begrunnelsen: «denne kamplystne sporten er fundamentalt fremmed til den kvinnelige natur» og at «kropp og sjel ville uunngåelig bli skadelidende», og dessuten ville dette være et stygt etikettebrudd. Disse noe gammeldagse synene er ikke ulikt hva Fløya fikk av tilbakemelding fra NFF. Først i 1970 ble forbudet opphevet, men i mellomtiden hadde flere tyske kvinnefotballklubber blitt dannet. Imidlertid var DFB skeptisk til å bli involvert, og det var først i 1981 at det ble stiftet et fotballandslag for kvinner, og da først etter å bli forespurt å sende ett lag til et uoffisielt VM.
I 1982 ble det tyske landslaget offisielt dannet, og trener ble Gero Bisanz. Bisanz hadde sitt svare strev med å ta igjen forspranget Sverige, Norge, England og Italia hadde fått. Det gikk ikke bra i begynnelsen, og på tross av at Tyskland hadde vunnet det uoffisielle VM med klubblaget Bergisch Gladbach 09, lyktes det ikke laget å kvalifisere seg verken til EM i 1984 eller 1987. Imidlertid gikk det bedre i 1989, da Tyskland arrangerte EM på hjemmebane. Tyskland kom til finalen og vant overraskende 4-1 over regjerende mestre og favoritter Norge. Tyskland gjentok bragden i 1991, også da mot Norge, med 3-1 etter ekstraomganger.
Tyskland virket uovervinnelige, men allerede senere samme år forandret dette seg. Under VM i Kina i 1991 tapte Tyskland mot USA i semifinalen, og senere tapte de stort i bronsefinalen. Det samme gjentok seg i EM i Italia, der Tyskland tapte på straffespark mot vertsnasjonen i semifinalen, akkurat som Italia hadde opplevd mot Tyskland i EM i Tyskland fire år tidligere. Tyskland tapte også nå bronsefinalen, denne gangen mot Danmark. Dette var siste gang Tyskland tapte et Europamesterskap.
Arvtageren ble tidligere assistenttrener Tina Theune Meyer. Hennes første oppdrag var EM i Norge og Sverige. Tyskland lyktes å slå ut hjemmelaget Norge i kvalifiseringen, og fortsatte deretter med å slå ut det andre hjemmelaget, Sverige, i semifinalen, før Tyskland også vant finalen mot Italia. VM skulle imidlertid fortsette å være Tysklands svøpe. I VM i 1999 ble Tyskland slått ut i kvartfinalen, nok en gang av USA. Heller Ikke i OL ville det seg for Theune Meyers mannskap. Etter å ha vunnet gruppen, som inkluderte Sverige og Brasil, klart, tapte Tyskland semifinalen mot Norge etter et selvmål. Tyskland fikk imidlertid bronse etter å ha slått Brasil 2-0.
Allerede året etter fikk Tyskland revansje, gjennom å slå Norge i semifinalen i EM. Tyskland vant også finalen mot Sverige på Golden Goal. I VM i 2003 møtte Tyskland USA i semifinalen, men denne gangen vant Tyskland, og gikk til finalen. Nok en gang ventet Sverige, og nok en gang gikk kampen til forlenging. Og igjen vant Tyskland på golden goal. Dermed hadde Tyskland vunnet VM for første gang på tredje forsøk. I OL i Athen i 2004 gjentok gammel historie seg; nok en gang tapte Tyskland mot USA, og nok en gang slo de Sverige med ett mål, denne gangen i bronsefinalen. Tina Theune Meyer avsluttet sin landslagstrenerkarriere med å vinne EM i England i 2005 gjennom å slå Norge 3-1 i finalen.
Igjen ble det assistenten som tok over. Silvia Neid var en ikke ubetydelig fotballspiller som hadde vært med på å vinne EM i 1989, 1991 og 1995 før hun først ble trener for U19-laget og deretter assistenttrener for A-landslaget. Neid viste seg som en god trener, og under hennes ledelse vant laget VM på første forsøk i 2007. I OL i 2008 fortsatte hun imidlertid Tysklands trend å komme på tredjeplass, denne gangen ved å tape mot Brasil og slå Japan i bronsefinalen. I EM 2009 fortsatte imidlertid Neids lag Tysklands dominans; laget scoret 21 mål på seks kamper, vant alle seks, og slo England med 6-2 i finalen – den største finaleseieren gjennom tidene.
Unity Church
Unity Church (også kalt Unity Church of Christianity) er en kristen mystisk bevegelse som ble grunnlagt av Charles Fillmore og Myrtle Fillmore i 1889.
En hjørnestein i Unity Church er menneskets 12 krefter. Hvert eneste menneske har et lyslegeme eller et oppstandelseslegeme – et udødelig legeme, og er ikke bare forbeholdt Kristus etter sin oppstandelse. Dette lyslegemet har 12 energier eller krefter, som manifesteres i Chakra-systemet, og som er symbolisert med de 12 disiplene til Jesus.
Charles Fillmore beskrev de 12 kreftene slik:
Disse 12 kreftene har senere blitt utdypet av andre kristne mystikere, som f.eks. Cora Fillmore, Charles Roth og Catherine Ponder.
Den samme læren – dog i en noe modifisert form, er blitt forkynt av Mark-Age.
Skipsvrakene på Batteristranda
Skipsvrakene på Batteristranda er to skipsvrak som ble funnet Batteristranda på Langestrand i Larvik i august 2007. Dette skjedde i forbindelse med utgravingen av tomt for det nye Farris Bad hotell. Den 5. september samme år ble vrakene flyttet til Øvre Verksgård på Langestrand.
Byggeår og skipstype
Norsk Sjøfartsmuseum tok prøver av treverket, og fant at det klinkbygde skipet har materialer fra år 1700, mens det kravellbygde har treverk fra våren 1728. Det er trolig at skipene har fraktet jern og malm til/fra Fritzøe Jernverk som holdt til i dette området – noen hundre meter lenger nord.
Oppbevares i Farris
Vrakene har fått navnene Batteristranda 1 og 2 i Riksantikvarens kulturminnebase.
Oliver Elliot
Oliver Eduardo Elliot Bañados (født 19. juni 1987 i Viña del Mar i Chile) er en chilensk svømmer. Elliot er fristilsvømmer og debuterte i De olympiske leker 2008 i Beijing i øvelsen 50 m fri. Han vant sitt heat med tiden 22,75 sek, men klarte ikke å kvalifisere seg til semifinalen. Elliot vant gull i Copa Italia de Santiago i juli 2008 og satte samtidig chilensk rekord. Samtidig kvalifiserte han seg til sommerlekene. Olivet Elliot nevner den russiske svømmeren Aleksandr Popov og den australske svømmeren Eamon Sullivan som sine største forbilder.
Elliots far, Oliver, er av britisk avstamning, mens moren, Pamela, er chilensk. Oliver er bror til basketballspilleren Mark Elliot.
Belgia under Sommer-OL 1984
Belgia under Sommer-OL 1984. Sekstifem sportsutøvere, førtini menn og seksten kvinner fra Belgia, deltok i tolv sporter under Sommer-OL 1984 i Los Angeles. Belgia kom på 21.-plass med en gull-, en sølv- og tre bronsemedaljer.
Christer Bjarne
Christer Allan Bjarne (født 4. november 1939) er en tidligere norsk svømmer som vant kongepokalen i svømming fire år på rad (1958–1961) mens han svømte for Vika Idrettsforening.
Han var siden svømmetrener for blant annet Vika, IL Varg og Bærumsvømmerne.
Statlig fond
Et statlig fond er en statseid formuesmasse som er avsatt til et bestemt formål, med eller uten særegne lovbestemmelser og forskrifter. Formuesmassen kan bestå av realverdier såvel som finansverdier.
Norge
Det største statlige fondet i Norge er det såkalte Oljefondet (Pensjonsfond utland), men også Folketrygdfondet, Statskog SF og Finnmarkseiendommen er betydelige statlige fonds. Opplysningsvesenets fond er et statlig styrt fond, men regnes ikke som statlig fond da eierskapet ikke kan tilegnes staten.
95 Arethusa
95 Arethusa er en hovedbelteasteroide. Den ble oppdaga den 23. november 1867 av Karl Theodor Robert Luther fra Sternwarte Bilk i Düsseldorf. Den er oppkalt etter en av skikkelsene i gresk mytologi med navnet Arethusa.
Fremskrittspartiets Ungdom
Fremskrittspartiets Ungdom (FpU) er Fremskrittspartiets politiske ungdomsorganisasjon.
Historikk
Ungdomspartiet ble stiftet som et resultat av at en gruppe Frp-medlemmer ønsket et ungdomsparti. Den første formannen i FpU var Peter N. Myhre, som var formann frem til 1984.
FpUs politikk
FpUs politikk baserer seg på den liberalistiske ideologien og mener at friheten er det viktigste i et samfunn. Eiendomsretten skal være fundamental og ukrenkelig, og partiet vil ha en mest mulig begrenset stat med fri markedsøkonomi og et minimum av statlig innblanding.
FpUs hovedsaker i forrige valgkamp var mer valgfrihet i skolen, lavere skatter og avgifter og strengere straffer for kriminelle.
Ledere i FpU
Blant ungdomsorganisasjonene med moderparti på Stortinget var FpU det siste ungdomspartiet som brukte tittelen formann i stedet for leder. På landsmøtet i 2022 endret FpU tittelen til leder.
Per januar 2023 er Simen Velle leder for organisasjonen. Han overtok etter Andreas Simon Brännström i mars 2022. Generalsekretær siden 2021 er Andreas Ingebretsen. Per 31. desember 2016 hadde FpU 2,081 medlemmer.
Invertsukker
Invertsukker eller spaltet rørsukker (sukrose) består av like vektdeler glukose og fruktsukker (fruktose). Det er hovedbestanddelen i naturlig honning. Det forekommer i fast form eller som tyktflytende sirup. Bruksområdet er i farmasi, baking av brød, fremstilling av hermetisk frukt, til fremstilling av kunstig honning og i bryggeriindustrien.
Invertsukker i flytende form brukes fremfor alt mest i iskrem og konfityr, men også i godteri og sjokolade, slik som Freias «Mandelstang».
Invertsukker fremstilles ved kjemisk eller enzymatisk spalting av disakkaridet sakkarose, i en prosess som kalles invertering. Ved enzymatisk spalting, også kalt hydrolyse, brukes et enzym kalt sakkarase eller invertase.
Navnet invertsukker stammer fra engelsk invert som betyr snu eller vende om, fordi sukrose dreier planpolarisert lys til høyre, mens den hydrolyserte blandingen dreier lyset til venstre.
Norkart
Norkart AS er en norsk leverandør av geografiske informasjonssystemer (GIS). Selskapet har drevet salg og utvikling av slike systemer siden 1971 og er totalleverandør innenfor dette fagfeltet. Selskapet er medlem av organisasjonen Open Geospatial Consortium (OGC).
I 2008 fusjonerte Norkart med datterselskapet Geoservice og ble til Norkart Geoservice. I juli 2012 endret selskapet navn tilbake til Norkart AS. I tillegg til GIS programvare leverer Norkart AS programvare og tjenester knyttet til kommunal tjenesteproduksjon.
Alessio Ascalesi
Alessio Ascalesi (født 22. oktober 1872 i Casalnuovo ved Napoli i Italia, død 11. mai 1952 i Napoli) var en av den katolske kirkes kardinaler. Han var erkebiskop av Napoli 1924–1952, og før det blant annet erkebiskop av Benevento 1915–1924.
Norkart
Norkart har hovedkontor på Skøyen og distriktskontorer i Bergen, Trondheim, Lillehammer og Kristiansand
Alessio Ascalesi
Han ble kreert til kardinal i 1916 av pave Benedikt XV, mens han var erkebiskop av Benevento.
Norkart
Hovedproduktene er i dag GISLINE, KOMTEK og NORKART Datavarehus
Alessio Ascalesi
Han deltok ved konklavet 1922 som valgte pave Pius XI, og konklavet 1939 som valgte pave Pius XII.
Episkopalgenealogi
Hans episkopalgenealogi er: